stanford-oval/wikipedia huggingface dataset:
Erkki Tuovinen

Emil Erik (Erkki) Johannes Tuovinen (15. toukokuuta 1927 Hartola – 3. marraskuuta 2014) oli suomalainen silmälääkäri ja professori.
Tuovisen vanhemmat olivat rovasti Tuomo Tuovinen ja Toini Skogster ja puoliso vuodesta 1957 Anna Katariina Kämpäs. Hän tuli ylioppilaaksi Iisalmen yhteislyseosta 1946.  Tuovinen valmistui lääketieteen lisensiaatiksi 1954, sai silmätautien erikoislääkärin pätevyyden 1960 ja väitteli lääketieteen ja kirurgian tohtoriksi 1961. Hän työskenteli valmistuttuaan eri sairaaloissa, vuonna 1962 hänestä tuli Kuopion keskussairaalan silmätautiosaston ylilääkäri. Professori Mauno Vannaksen yksityisassistenttina Tuovinen toimi vuodesta 1956 vuoteen 1958. Tuovinen oli Kuopion yliopiston silmätautien professori 1975–1994, ja hän tutki erityisesti viherkaihia ja silmätautien kansanterveydellistä merkitystä.
Ensisilmäyksellä (7. tuotantokausi)

| Ensisilmäyksellä - seitsemäs tuotantokausi |
| --- | --- |
 
 7. tuotantokauden kansi
 
Alkuperämaa:   Yhdysvallat
Esittäminen
Verkko:   CBS  MTV3 Sub Fox
Ensimmäinen esitys:  2011-09-1919. syyskuuta 2011
Viimeinen esitys:  2012-05-1414. toukokuuta 2012
Esitysten määrä:  24
Kaudet
 ← Edellinen 6. tuotantokausi Seuraava → 8. tuotantokausi
Carter Baysin ja Craig Thomasin luoman yhdysvaltalaisen Ensisilmäyksellä -tilannekomediasarjan seitsemäs tuotantokausi käynnistyi Yhdysvalloissa CBS-televisiokanavalla 19. syyskuuta 2011. Tuotantokausi sisältää 24 jaksoa, ja sen päätösjakso esitettiin CBS:llä 14. toukokuuta 2012. Kaudella vierailee Conan O'Brien ja Katie Holmes.
Rooleissa

Pääartikkeli: Luettelo televisiosarjan Ensisilmäyksellä hahmoista
Rooleissa > Päähenkilöt

| 0 | 1 | 2 |
| --- | --- | --- |
|  Josh Radnor  | … |  Ted Mosby   |
|  Jason Segel  | … |  Marshall Eriksen   |
|  Cobie Smulders  | … |  Robin Scherbatsky   |
|  Neil Patrick Harris  | … |  Barney Stinson   |
|  Alyson Hannigan  | … |  Lily Aldrin   |
|  Bob Saget  | … |  tulevaisuuden Ted Mosby (ääni)   |
Rooleissa > Sivurooleissa

| 0 | 1 | 2 |
| --- | --- | --- |
|  Kal Penn  | … |  Kevin   |
|  Lyndsy Fonseca  | … |  Penny, Tedin tytär   |
|  David Henrie  | … |  Luke, Tedin poika   |
|  Becki Newton  | … |  Quinn Garvey   |
|  Nazanin Boniadi  | … |  Nora   |
|  Chris Elliott  | … |  Mickey Aldrin, Lilyn isä   |
|  Ellen D. Williams  | … |  Patrice   |
|  Ashley Williams  | … |  Victoria   |
|  Alexis Denisof  | … |  Sandy Rivers   |
|  Vicki Lewis  | … |  tohtori. Sonya   |
|  Martin Short  | … |  Garrison Cootes, Marshallin pomo   |
|  Frances Conroy  | … |  Loretta Stinson   |
|  Wayne Brady  | … |  James Stinson   |
|  Bill Fagerbakke  | … |  Marvin Eriksen, Sr.   |
|  Ray Wise  | … |  Robin Scherbatsky, Sr., Robinin isä   |
|  Suzie Plakson  | … |  Judy Eriksen   |
|  Cristine Rose  | … |  Virginia Mosby   |
|  Joe Nieves  | … |  Carl   |
|  Chris Romano  | … |  Punchy   |
|  Marshall Manesh  | … |  Ranjit   |
|  Conan O'Brien  | … |     |
|  Katie Holmes  | … |  Naomi/hutsahtava kurpitsa   |
|  ”Weird Al” Yankovic  | … |  omana itsenään   |
|  Ernie Hudson  | … |  omana itsenään   |
|  Brendan Robinson  | … |  Ned   |
Jaksot

Pääartikkeli: Luettelo televisiosarjan Ensisilmäyksellä jaksoista
Demolishor

| Demolishor |
| --- | --- |
 Demolishor Transformers: Armadassa.
Ensiesiintyminen:  Transformers: Armada (2002)
Henkilötiedot
Koko nimi:  Demolishor
Ryhmäsidokset:  Decepticonit, Constructiconit
Sukupuoli:  Mies
Muuntautumismuodot:  Cybertronilainen panssariajoneuvo Kuorma-auto Terex  O&K RH400-kaivinkone
Näyttelijä(t):  Alvin Sanders (2002-2005) Calvin Wimmer (2009) Fred Tatasciore (2009)
Demolishor on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 2002 Transformers: Armada -animaatiosarjassa.
Unicron-trilogia

Demolishor on Megatronin uskollisimpia palvelijoita. Transformers: Energonissa hänen robottikehonsa tuhoutuu, kun hän törmää Autobottien Miranda-alukseen, jonka energonista valmistettuun voimakenttään eivät voi Decepticonit koskea. Mutta Megatron korjaa hänet.
Transformers: Kaatuneiden kosto

Transformers: Kaatuneiden kostossa Demolishor on noin 18 metrin pituinen Constructicon, joka muuntautuu hydrauliseksi Terex O&K RH400-kaivinkoneeksi (joka on myös maailman suurin kaivinkone). Hän piileskeli Shanghaissa rikoskumppaninsa, Sidewaysin kanssa. Optimus Prime ja Ironhide taistelivat häntä vastaan ja onnistuivat suistamaan hänet autotieltä. Ennen kuin Optimus ampui häntä päähän, hän ehti sanoa: "Tämä planeetta ei ole sinun. Kaatunut nousee vielä."
Elokuvassa Demolishorin ainoan repliikin puhui Calvin Wimmer, yksi elokuvan editoijista. Lopputeksteissä Demolishor olikin nimetty "Wheelbotiksi".
Transformers: Kaatuneiden kosto > Revenge of the Fallen -videopeli

Demolishor esiintyy elokuvaan perustuvassa videopelissä pomovastuksena. Häntä vastaan taistellaan Shanghain viimeisessä pakollisessa tehtävässä.
War for Cybertron

Transformers: War for Cybertronissa Demolishor on yksi lukituista hahmoista, joilla voi pelata vain moninpelitilassa. Demolishorin voi saada hahmoksi vain esitilauksena Amazon.comista. Demolishor tuli myöhemmin saataville pelihahmoksi myös ladattavan lisäsisällön kautta.
Hahmoa näytelleet

| Vuodet | Näyttelijät | Sarjat | Elokuvat | Videopelit |
| --- | --- | --- | --- | --- |
| 2002-2005 | Alvin Sanders | Transformers: Armada Transformers: Energon |  |  |
| 2009 | Calvin Wimmer |  | Transformers: Kaatuneiden kosto |  |
| 2009 | Fred Tatasciore |  |  | Transformers: Revenge of the Fallen |
Aiheesta muualla

Lisätietoa Demolishorista TFWIKI.Netissä, Transformers-aiheisesta wikiassa
Transformers
Demolishor elokuvassa Transformers: Kaatuneiden kosto.
Edina Gallovits-Hall

| Edina Gallovits-Hall |
| --- | --- |

Henkilötiedot
Syntynyt: 10. joulukuuta 1984  Timișoara 
Kansalaisuus:   Romania
Tennispelaaja
Pituus:  165 kg
Paino:  53 cm
Kätisyys:  oikea
Ammattilaisena:  1999–
Palkintorahat:  1 294 978 USD
Kaksinpeli
Paras sijoitus:  54. (28.4.2008)
Voitot/tappiot:  419–262
Grand Slam -turnauksissa
Australian avoimet:  2. kierros (2008, 2009)
Ranskan avoimet:  2. kierros (2007, 2011)
Wimbledon:  2. kierros (2008, 2010)
Yhdysvaltain avoimet:  2. kierros (2012)
Nelinpeli
Paras sijoitus:  63  (6. huhtikuuta 2009)
Voitot/tappiot:  159–133
Aiheesta muualla
ITF
WTA
Edina Gallovits-Hall (s. 10. joulukuuta 1984 Timișoara) on romanialainen tennispelaaja. Hänen sukunsa on kotoisin Unkarista.
Tennisura

Heinäkuussa 2007 Gallovits selviytyi finaaliin Barcelonan turnauksessa. Hän voitti Virginia Ruano Pascualin, viidenneksi sijoitetun Lourdes Domínguez Linon, neljänneksi sijoitetun Kaia Kanepin ja semifinaalissa hän voitti Virginie Razzanon 6–3, 6–4. Finaalissa Meghann Shaughnessy oli Gallovitsia parempi erin 6–3, 6–2.
Vuonna 2010 Gallovits voitti ensimmäisen WTA-turnauksensa nelinpelissä Copa BBVA Colsanitas -turnauksessa Bogotássa, Kolumbiassa. Finaalissa hän ja hänen parinsa Gisela Dulko voittivat Olga Savtšukin ja Nastassja Jakimavan. Syyskuussa 2010 hän voitti Sania Mirzan kanssa Kantonin turnauksen ja helmikuussa 2011 Anabel Medina Garriguesin kanssa uudelleen Bogotán turnauksen.
Wikimedia Commonsissa on kuvia tai muita tiedostoja aiheesta .
Ede Szigligeti

| Ede Szigligeti |
| --- | --- |
 Ede Szigligeti
Henkilötiedot
Syntynyt: 1814
Kuollut: 1878 (63–64 vuotta)
Kansalaisuus:  Unkari
Ammatti:  kirjailija
Kirjailija
Äidinkieli: unkari
Tuotannon kieli: unkari
Aiheesta muualla
Löydä lisää kirjailijoitaKirjallisuuden teemasivulta
Ede Szigligeti, alkuperäinen nimi Szathmáry József, (1814–1878) oli unkarilainen näytelmäkirjailija.
Szigligeti valmistui alun perin insinööriksi, mutta hän ryhtyi vuonna 1834 näyttelijäksi ja myöhemmin ohjaajaksi, Kansallisteatterin sihteeriksi ja vihdoin sen draamalliseksi johtajaksi vuosiksi 1873–1878, kuolemaansa saakka. Szigligeti oli tuottelias ja kirjoitti toistasataa näytelmää. Hänen murhenäytelmänsä, joista parhain on A trónkeresö (1868), eroavat ainakin näyttämökelpoisuutensa puolesta edukseen muista aikansa unkarilaisista tragedioista. Paljoa huomattavampi merkitys on Szigligetin huvinäytelmillä (ensimmäinen, Rózsa, ilmestyi jo 1840), joissa luonteenkuvaus tosin ei ole syvällinen, mutta jotka vauhdikkaan toimintansa, kekseliään ja vaikuttavan juonensa puolesta sekä teknisesti uudenaikaisina saavuttivat suurta suosiota. Koomiset aiheensa tekijä ammensi etupäässä perhe-elämän piiristä. Szigligeti kirjoitti runsaasti huvinäytelmiä, mutta hänen suurin merkityksensä lienee unkarilaisen kansannäytelmän luojana.
Szigligetin vaikutus unkarilaiseen näytelmään kesti viitisenkymmentä vuotta. Hänen aloittamansa kansanäytelmän suuntauksen aineksia olivat murre, kansanpuvut, -laulut ja -tanssi. Kansallisteatterin ensimmäisten neljänkymmenen vuoden aikana kolmasosa näytelmistä oli hänen kirjoittamiaan. Niistä arvostetuimpana on säilynyt Liliomfi.
Teokset (valikoima)

Rósza, 1840
Liliomfi, 1849
Házassági három parancs, 1850
Dalos Pista , 1855
Mama, 1857
Nöuralom, 1862
A trónkeresö, 1868
Udvari bolond, 1871
Szökött katona, 1843
Két pisztoly, 1844
Csikós, 1846
Lelene, 1863
Cigány, 1853; suom. Mustalainen, Suomalaisen Kirjallisuuden Seuran kirjapaino, 1879
Aiheesta muualla

Kuvia tai muita tiedostoja aiheesta Ede Szigligeti Wikimedia Commonsissa
Elsa Grave

| Elsa Grave |
| --- | --- |
 Elsa Grave
Henkilötiedot
Syntynyt: 1918 Norra Vram, Ruotsi
Kuollut: 2003 (84–85 vuotta) Laholm, Ruotsi
Kansalaisuus:  Ruotsi
Ammatti:  kirjailija, taidemaalari
Kirjailija
Äidinkieli: ruotsi
Tuotannon kieli: ruotsi
Aiheesta muualla
Löydä lisää kirjailijoitaKirjallisuuden teemasivulta
Elsa Grave (1918 Norra Vram, Ruotsi – 2003 Laholm, Ruotsi) oli ruotsalainen runoilija ja taidemaalari.
Graven esikoiskokoelma Inkräktare ilmestyi 1943. Bortförklaring ilmestyi 1948, ja siinä hän toi ruotsalaiseen runouteen omaperäisen, värikkään symboliikan. Hänen varhaistuotantoaan leimaa subjektiivinen tunne ja värikylläisyys. Myöhemmin runot laajenevat koko ihmiskunnan elämään. Hän kirjoitti myös näytelmiä.
Teoksessa Runoni rakkaudesta (Otava 1981, toim. Salme Saure) on näyte Graven runotuotannosta.
Aiheesta muualla

Kuvia tai muita tiedostoja aiheesta Elsa Grave Wikimedia Commonsissa
Elsa Grashorn

Elsa Mathilda Grashorn (2. toukokuuta 1888 Helsinki – 5. tammikuuta 1973 Helsinki) oli suomalainen kirjailija.
Teoksia

Unten maja : romaani : Westfalilaiselle ystävättärelleni omistettu. Kustannus Oy Kirja, Helsinki 1919
Maarja. Kodin lehti, Uusikaupunki 1927
Nikodemus Johanneksenpojan elämä : tarina todellisuudesta. Kirja, Helsinki 1930
Laiva on lastattu - Uuraan salmella : Muistelmia Ravansaarelta ; kuv. Antti Nieminen. Tekijä, Helsinki 1969
Dmitry Hintze

Dmitry Hintze (6. helmikuuta 1914 Pietari – 15. marraskuuta 1997 Jyväskylä) oli suomalainen pianisti ja pianopedagogi.
Dmitry Hintze emigroitui Suomeen vuonna 1919 isänsä lakimies ja sellisti Eugen (Jevgeni) Hintzen ja äitinsä Valentina Predetchenskajan kanssa. Perhe asettui Viipuriin, missä Dmitry kävi Viipurin venäläistä reaalilyseota ja opiskeli pianonsoittoa Viipurin musiikkiopistossa opettajinaan Sergei Kulanko ja Eleonore Frisk. Sävellystä hän opiskeli yksityisesti Pjotr Akimovin johdolla.
Viron Tartossa lyhyeksi jääneiden lääketieteen opintojen jälkeen Hintze jatkoi pianonsoitonopiskeluaan Sibelius-Akatemiassa vuosina 1938–1939 ja 1945–1947 opettajanaan Ernst Linko.
Opiskelurahoja Hintze ansaitsi soittamalla ravintoloissa mm. Riihimäellä, Heinolassa ja Jyväskylässä, jonne hän siirtyi vuonna 1941 ja jossa hän asui ja työskenteli elämänsä loppuun asti.
Työura

Hintze oli perustamassa Jyväskylän musiikkiopistoa, jonka ensimmäisenä pianonsoitonopettajana hän oli vuosina 1948–1953. Tämän jälkeen hän työskenteli yksityisenä pianonsoitonopettajana eläkkeelle siirtymiseensä 1990-luvun alkuun asti. Hintze esiintyi pianistina omin konsertein ja orkestereiden solistina sekä teki radionauhoituksia. Hän toimi myös säestäjänä ja teki yhteistyötä mm. oopperalaulaja Martti Talvelan pianopartnerina. Hintze järjesti konsertteja 1950-luvulta 1970-luvun alkuun perustamansa Jyväskylän konserttiyhdistyksen nimissä. Hintze myös sävelsi koko työuransa ajan. Suurin osa sävellyksistä on pienimuotoisia piano-, viulu- ja sellokappaleita. Näyttämömusiikkia hän sävelsi ollessaan Jyväskylän työväenteatterin kapellimestarina vuosina 1953–1957. Sävellyskonsertti hänellä oli Jyväskylässä vuonna 1952. Osa hänen sävellyskäsikirjoituksistaan on Helsingissä Kansalliskirjaston käsikirjoituskokoelmassa.
Hintze tunnettiin myös taidemaalarina. Hän järjesti useita näyttelyjä 1970- ja 1980-luvuilla kotikaupunkiinsa sekä muutamille muille paikkakunnille.
Hintze kirjoitti konserttiarvosteluja useisiin Jyväskylässä ilmestyneisiin sanomalehtiin 1940-luvun lopulta 1980-luvun alkuun. Lisäksi hän kirjoitti 1970-luvulla musiikkilehti Rondoon musiikkikuulumisia Keski-Suomesta.
Hintzellä oli pianomusiikin opiskelijoita, kuten Matti Asikainen, Jaana ja Heini Kärkkäinen, Tessa Virta, Ursula von Lerber, Kirmo Lintinen, Hanna ja Bertta Kalaoja, Tero Tavaila  ja niin edelleen. Myös hänen lapsensa jatkavat musiikillista perintöä sekä sävellykset ja taide.
Tunnustuksia

Suomen kulttuurirahaston palkinto 1978
Jyväskylän kaupungin taidepalkinto 1987
Valtion taiteilijaeläke 1979
Diskografia

Martti Talvela Laululle, Finlandia Classics
Lento cantabile, Hannu Kiiski, sello. Vihdin seurakunta
Canto meditativo, Hannu Kiiski, sello. Refrain Records
Kirjallisuutta

Arne Rousi: Ystäväni musiikin maestrot, Atena 2006
Yrjö Sariola: Polun kulkijat, Päivä 2003
Pirkko Korhonen: Jyväskylä Sinfonia, Jyväskylä Sinfonia 2005
Pekka Hako: Unohtumaton Martti Talvela, Ajatus Kirjat 2004
Seppo Heikinheimo: Martti Talvela, Jättiläisen muotokuva, Otava 1978
Seppo Heikinheimo: Mätämunan muistelmat, Otava 1997
Emma Kangas ja Helvi Kangas: Kritiikki ja festivaali, Jyväskylän yliopiston julkaisuja 1992
Mikael Hintze: Dmitry Hintze - Siveltimestä, omakustanne 2015
Mikael Hintze: Dmitry Hintze, pesunkestävä romantikko ja värikäs kulttuuripersoona, omakustanne 2024
Erkki Timonen

Erkki Ensio Timonen (s. 10. tammikuuta 1935 Kitee) on suomalainen Kuopiossa asuva metsänhoitaja ja eräkirjailija.
Timosen vanhemmat olivat toimittaja Pekka Timonen ja Edith Peuhkuri. Hän pääsi ylioppilaaksi Joensuun lyseosta 1953 ja valmistui metsänhoitajaksi Helsingin yliopistosta 1958.
Omien kirjojensa lisäksi Timonen on myös toimittanut ja kääntänyt suomeksi eräkirjoja.
Teoksia

Retki vedenjakajan taa, eräretkiä napapiirin tuntumassa. Otava 1975
Eräselkonen. Otava 1978
Selkähopeita. Otava 1981
Tasapainopeijaiset, romaani. Otava 1991
Metsä vastaa. Suomi - metsätalouden vai suojeluvallan maa?. Otava 1995 (Viljo Holopaisen kanssa)
Sarvet sylissä, romaani. Otava 1997
Varpusten käräjät, romaani. Myllylahti 2001
Hyödyttömän idiootin viestikapuloita. Myllylahti 2007
Ensihoitohenkilöstö

Ensihoitohenkilöstö on yleisnimitys lääketieteelliselle ammattiryhmälle, joka saapuu paikalle hoitamaan potilasta akuutin sairauden tai tapaturman kohdatessa.
Hoitolaitosten ulkopuolisessa ensihoidossa työskentelevän henkilöstön rooli on vuosien saatossa muuttunut pelkästä kyydin antajasta pitkälle viedyn hoidon antajaksi. Parhaimmillaan ensihoitohenkilöstö voi pelastaa ihmishengen tai pienentää syntyvien vaurioiden määrää.  Ensihoitohenkilöstöllä tarkoitetaan ensihoidossa työskenteleviä ammattilaisia. Heidän lisäkseen ensihoitojärjestelmässä kentällä työskentelee vapaaehtoisia ja toimenpidepalkkaisia lähinnä ensivasteyksiköissä ensiauttajatasolla.
Pohjakoulutus

Ensihoidossa työskentelee palomiehiä, palomies-sairaankuljettajia, pelastajia, perushoitajia, lääkintävahtimestareita, lääkintävahtimestari-sairaankuljettajia, lähihoitajia, sairaanhoitajia sekä ensihoitaja AMK -koulutuksen hankkineita henkilöitä.  Edelleen töissä on myös ns. pätevöitettyjä, jotka ovat pitkään alalla olleita ilman varsinaista tutkintoa. Lisäksi lähinnä lääkäriyksiköissä työskentelee lääkärin peruskoulutuksen omaavia ensihoitolääkäreinä, joista suurin osa on anestesia- ja tehohoitoon erikoistuvia tai erikoistuneita lääkäreitä. Osalla ensihoitolääkäreistä on vielä ensihoitolääketieteen erikoispätevyys.
Tasotestaukset

Nykyään perus- ja hoitotason henkilöstöltä vaaditaan tasotestausten suorittaminen määräajoin. Tasotestauksiin kuuluu teoreettinen testaus sekä hyväksytyn teoriatestin jälkeen tehtävä käytännön testaus. Sairaanhoitopiirit ylläpitävät yhteistä, valtakunnallista teoriakysymyspankkia, joka kattaa testit, erikseen sekä perustasolle että hoitotasolle. Testit tehdään valvottuina nettitentteinä. Perustasolla käytännön testauksesta toistaiseksi vastaavat kuntakohtaiset ensihoidon vastuulääkärit, hoitotasolla käytännön testauksen suorittaa 
sairaanhoitopiirin lääkärit.
Hyväksytyn testin perusteella annetaan hoitoluvat ja -velvoitteet. Testi on uusittava annetun ajan kuluttua, joka vaihtelee testimenestyksen mukaan puolesta vuodesta kolmeen vuoteen.
Aiheesta muualla

Pohjois-Savon sairaanhoitopiirin ohje ensihoitojärjestelmälle
Satakunnan sairaanhoitopiirin ohje ensihoitojärjestelmälle[vanhentunut linkki]
lääkäriyksikkö Medi-Helin sivuilta tietoa lääkäriyksikön henkilöstöstä (Arkistoitu – Internet Archive)
Finanssipalvelut

Finanssipalvelut ovat palveluita, joita tuottaa finanssitoimiala. Finanssitoimialalla on organisaatioita, jotka hallinnoivat rahaa. Näihin kuuluu pankit, luottokorttiyhtiöt, vakuutusyhtiöt, osakevälittäjät, sijoitusrahastot ja jotkin valtionyritykset.
Edejärv (Koloreino)

| Edejärv |
| --- | --- |
Valtiot:  Viro
Maakunnat:  Võrumaa
Kunnat:  Võrun kunta
Koordinaatit:  57°46′40″N, 27°09′04″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Iskna jõen valuma-alue
Järveen tulevat joet:  Iskna jõgi
Laskujoki:  Iskna jõgi 
Järvinumero:  VEE2143210
Mittaustietoja
Pinnankorkeus:  119,8 m  mpy. 
Pituus:  0,1 km  
Leveys:  0,07 km  
Rantaviiva:  0,31 km  
Pinta-ala:  0,7 ha  
Tilavuus:  0.000029 km³  
Keskisyvyys:  4,1 m  
Suurin syvyys:  13,2 m  
Saaria:  ei saaria 
 fiEdejärv 
Edejärv (myös Koloreino Edejärv) on Virossa Võrumaalla Võrun kunnan Koloreinon, Tohkrin ja Tootsin kylissä sijaitseva järvi.
Maantietoa

Järvi on 100 metriä pitkä, 70 metriä leveä, ja sen pinta-ala on 0,7 hehtaaria. Se sijaitsee Haanjan ylängöltä alas tasangolle laskeutuvassa Kütiorgin laaksossa. Laakson kulku tekee järven kohdalla mutkan, jossa sen suunta muuttuu luoteesta pohjoiseen päin. Laakson pohja on suomaata, mutta laakson rinteet ovat jyrkkää metsämaata. Sen rinteet kohoavat yli 40 metrin korkeuteen. Järven syvyys on 13,2 metriä ja sen keskisyvyys on 4,1 metriä. Järvi on autio eikä sinne tule tietä.
Vesistösuhteita

Edejärv kuuluu Iskna jõen valuma-alueeseen, jossa Iskna jõgi on Võhandu jõen sivu-uoma. Se on Iskna jõen läpivirtausjärvi, mutta sen länsipuolelta tulee järveen lyhyt metsäoja. Iskna jõgi yhtyy Võhandu jõgeen kymmenen kilometrin päässä Kääpan taajaman lähellä. Võhandu jõgi laskee Kuumajärveen, joka on Peipsijärven keskiosan nimi. Peipsijärven alue muodostaa Narvanjoen vesistöalueen keskiosan. Peipsijärven pohjoispäästä alkava laskujoki Narvanjoki jatkaa vesireittiä pohjoiseen päin ja laskee lopuksi Suomenlahteen.
Huomautuksia

↑  Järven tilavuus on laskettu kertomalla järven pinta-ala sen keskisyvyydellä. Tämä ei ole viranomaisten määrittämä arvo!
1 2  Kohteen ympäristön kasvillisuutta, asutusta ja nimistöä on tarkistettu Internetin Google-, Bing- tai Yandex-karttapalvelusta käyttäen järven koordinaatteja.
Diktys

Diktys (m.kreik. Δίκτυς, lat. Dictys) voi viitata seuraaviin:
Henkilöt

Diktys Kreetalainen, oletettu tekijä eräälle aikalaiskuvaukselle Troijan sodasta.
Kreikkalainen mytologia

Diktys viittaa neljään eri kreikkalaisen mytologian hahmoon:
Kreikkalainen mytologia > Diktys, kuningas Polydekteen veli

Diktys oli kalastaja ja Serifoksen kuninkaan Polydekteen veli; molemmat Magnesin poikia. Argoksen kuninkaan Akrisioksen saatua ennustuksen, että hänen oman tyttärensä poika surmaisi hänet, hän tyttärensä saatua pojan sulki molemmat arkkuun ja heitätti heidät merelle. Arkku kuitenkin ajautui Serifokseen, ja siellä sen löytänyt Diktys otti huomaansa äidin ja kasvatti tämän pojan, Perseuksen, aikuiseksi huolehtien heistä hyvin. Perseus myöhemmin surmasi Medusan ja pelastettua Andromedan, mutta palattuaan takaisin Serifokseen joutui huomaamaan, että hänen äitinsä ja Diktys olivat joutuneet piiloutumaan temppeliin Polydekteen väkivaltaisuutta. Tapettuaan Polydekteen näyttämällä tälle Medusan päätä, hän asetti Diktyksen kuninkaaksi.
Kreikkalainen mytologia > Diktys, merimies

Diktys oli yksi kahdestatoista merimiehestä, joita Dionysos – silloin nuorukainen – pyysi viemään hänet Naksokseen. Nämä kuitenkin halusivat irstailla matkalaisensa kanssa tämän kauneuden vuoksi, jolloin Dionysos sai viininlehviä nousemaan, ja leijonia ja panttereita tulemaan esiin ympäri laivaa. Tällöin merimiehet peloissaan hyppäsivät mereen, jossa he muuttuivat delfiineiksi yhtä lukuun ottamatta, joka oli vastustanut tovereitaan.
Kreikkalainen mytologia > Diktys, kentauri

Diktys oli kentauri, joka osallistui Peirithooksen ja Hippodameian häihin. Lapiittien ja kentaurien välille syntyneessä taistelussa Diktys joutui pakenemaan Peirithoosta mutta liukastui ja putosi alas jyrkänteeltä seivästäen itsensä suureen saarni-puuhun.
Kreikkalainen mytologia > Diktys, Poseidonin poika

Diktys oli Poseidonin ja Agameden, Augeiaan tyttären, poika.
Everybody’s on the Run

| ”Everybody’s on the Run” Noel Gallagher’s High Flying Birds |
| --- | --- | --- |

Singlen tiedot
 Albumilta: Noel Gallagher’s High Flying Birds
 B-puoli: ”AKA... What a Life! (The Amorphous Androgynous Remix)”
 Julkaistu: 29. heinäkuuta 2012
 Formaatti: CD, vinyyli, digitaalinen lataus, suoratoisto
 Tekijä(t): Noel Gallagher
 Tuottaja(t): Noel Gallagher, Dave Sardy
 Tyylilaji: alternative rock
 Kesto: 05.30
 Levy-yhtiö: Sour Mash Records
Noel Gallagher’s High Flying Birdsin muut singlet
| ”Dream On” 2012 | ”Everybody’s on the Run” 2012 | ”In the Heat of the Moment” 2014 |
Everybody’s on the Run on brittiläisen rockyhtye Noel Gallagher’s High Flying Birdsin kappale, joka julkaistiin viidentenä singlenä yhtyeen debyyttialbumilta Noel Gallagher’s High Flying Birds 29. heinäkuuta 2012. Kappale on yhtyeen laulaja Noel Gallagherin kirjoittama ja sille kuvattiin edellisten singlejen tapaan musiikkivideo.
”Everybody’s on the Run” ylsi kotimaassaan Britannian singlelistalla parhaimmillaan sijalle 61. Singlen B-puolena julkaistiin Amorphous Androgynousin remix kappaleesta ”AKA... What a Life!”.
Kappaleet

|  |
| --- | --- | --- | --- | --- | --- | --- | --- | --- | --- |
| Nro | Nimi | Kesto |  |  |  |  |  |  |  |
| 1. | Everybody’s on the Run | 5.30 |  |  |  |  |  |  |  |
| 2. | AKA... What a Life! (The Amorphous Androgynous Remix)  | 15.06 |  |  |  |  |  |  |  |
|  |  | 20.36 |  |  |  |  |  |  |  |
Gerd Bonk

| Mitalit | Mitalit | Mitalit |  |
| --- | --- | --- | --- |
|  Bonk vuonna 1979. |  Bonk vuonna 1979. |  Bonk vuonna 1979. |  |
Maa:   Itä-Saksa
Miesten painonnosto
|  Olympialaiset  |  Olympialaiset  |  Olympialaiset  |  |
|  Hopeaa | Montréal 1976 | yli 110 kg |  |
|  Pronssia | München 1972 | yli 110 kg |  |
Gerd Bonk (26. elokuuta 1951 Limbach – 20. lokakuuta 2014 Greiz) oli Itä-Saksaa urheilu-urallaan edustanut painonnostaja, olympiamitalisti ja Euroopan mestari.
Bonk saavutti yli 110 kg:n painoluokassa olympiahopeaa Montréalissa 1976 ja olympiapronssia Münchenissä 1972. Hän voitti urallaan myös MM- ja EM-mitaleita. Bonkin paremman kilpailumenestyksen esti samaan aikaan kilpaillut neuvostoliittolainen huippunostaja Vasili Aleksejev. Bonk jäi aikaisin eläkkeelle oltuaan yksi Itä-Saksan kilpaurheilun dopingohjelmasta kärsineistä urheilijoista.
Syyskuussa 2014 Bonkin terveys romahti lopullisesti ja hän vaipui koomaan. Hän kuoli Greizissa 63-vuotiaana 20. lokakuuta 2014.